
Жоғары Еуразиялық экономикалық кеңестің «Еуразиялық экономикалық  одақтың ақпаратын криптографиялық қорғаудың  мамандандырылған құралдарын бірлесіп әзірлеу жөніндегі жобаны іске асыру туралы» өкімінің жобасы туралы


Еуразиялық экономикалық комиссия Кеңесі шешті:
1.Жоғары Еуразиялық экономикалық кеңестің «Еуразиялық экономикалық  одақтың ақпаратын криптографиялық қорғаудың  мамандандырылған құралдарын бірлесіп әзірлеу жөніндегі жобаны іске асыру туралы» өкімінің жобасы (қоса беріліп отыр) мақұлдансын және ол Жоғары Еуразиялық экономикалық кеңестің  қарауына ұсынылсын.
2.Осы Шешім ресми жарияланған күнінен бастап күнтізбелік 10 күн өткен соң күшіне енеді.

Еуразиялық экономикалық комиссия Кеңесінің мүшелері:
	        Армения Республикасынан

В.Габриелян          



	Беларусь Республикасынан

В.Матюшевский

	Қазақстан
Республикасынан

А.Мамин

	Қырғыз Республикасынан

О.Панкратов

	Ресей Федерациясынан

И.Шувалов

Еуразиялық экономикалық  одақтың ақпаратын криптографиялық қорғаудың  мамандандырылған құралдарын бірлесіп әзірлеу жөніндегі жобаны іске асыру туралы

Еуразиялық экономикалық  одаққа мүше мемлекеттердің (бұдан әрі - мүше мемлекеттер) уәкілетті органдарының, шаруашылық жүргізуші субъектілерінің және жеке тұлғаларының арасындағы өзара іс-қимылдың электрондық нысандарын дамыту кезінде ақпаратты қорғаудың тиісті  деңгейін қолдау мақсатында: 
1. Еуразиялық экономикалық комиссия (бұдан әрі – Комиссия): 
мүше мемлекеттердің осы Өкімнің 2-тармағында көрсетілген уәкілетті органдарымен және ұйымдарымен бірлесіп 2017-2020 жылдары сенім білдірген үшінші тараптар мен ұлттық интеграциялық шлюздердің өзара іс-қимылын қамтамасыз ету мақсатына арналған Еуразиялық экономикалық  одақтың ақпаратын криптографиялық қорғаудың мамандандырылған құралдарын бірлесіп әзірлеу жөніндегі жобаны (бұдан әрі – жоба) әзірлеуді және іске асыруды қамтамасыз етсін; 
жобаны қаржылық қамтамасыз етуді Еуразиялық экономикалық одақтың интеграцияланған ақпараттық жүйесін құру, жұмыс істеуін қамтамасыз ету және дамыту жұмыстары шеңберінде тиісті қаржылық жылға арналып  Еуразиялық экономикалық одақ бюджетінде Комиссияға көзделген  қаражаттар есебінен қамтамасыз етсін.
2.  Мүше мемлекеттерде жобаны іске асыруға жауапты ретінде мыналар айқындалсын:
Армения Республикасында - Армения Республикасының Ұлттық қауіпсіздік қызметі;
Беларусь Республикасында - Беларусь Республикасы Президенті жанындағы Жедел-талдау орталығы; 
Қазақстан Республикасында - Қазақстан Республикасының Ұлттық қауіпсіздік комитеті;
Қырғыз Республикасында - Қырғыз Республикасының Мемлекеттік ұлттық қауіпсіздік комитеті;
Ресей Федерациясында - Ресей Федерациясының Федералдық қауіпсіздік қызметі.
3. Комиссия жанынан Ішкі нарықтар, ақпараттандыру, ақпараттық-коммуникациялық технологиялар жөніндегі Алқа мүшесі (Министр) К.А.Минасянның басшылығымен жобаны іске асыру жөніндегі жұмыс тобы (бұдан әрі – жұмыс тобы) құрылсын.
4. Осы Өкімнің 2-тармағында  көрсетілген уәкілетті органдар мен ұйымдар жұмыс тобының құрамына енгізу үшін бір ай мерзімде Комиссияға аталған уәкілетті органдар мен ұйымдар басшыларының орынбасарлары (тиісті органдар мен ұйымдардың құрылымдық бөлімшелерінің басшылары немесе олардың орынбасарлары) деңгейінде кандидатуралар ұсынсын.
5. Комиссия Алқасы  жұмыс тобы туралы ережені және осы Өкімнің 2-тармағында  көрсетілген уәкілетті органдар мен ұйымдар өкілдерін, сондай-ақ Комиссия қызметкерлерін қоса отырып, оның құрамын бекітсін.
6.Комиссия жобаны іске асыру қорытындылары бойынша Жоғары Еуразиялық экономикалық кеңестің қарауына мүше мемлекеттерде ақпаратты криптографиялық қорғаудың мамандандырылған құралдары өндірісін ұйымдастыру жөнінде ұсыныстар берсін.
7.Осы Өкім Еуразиялық экономикалық одақтың «Интернет» ақпараттық-телекоммуникациялық желісіндегі ресми сайтында жарияланған күнінен бастап  күнтізбелік 10 күн өткен соң күшіне енеді.

Жоғары Еуразиялық экономикалық кеңес мүшелері:

